CELEX: 32022D0406
Language: ga
Date: 2022-03-03 00:00:00
Title: Cinneadh Cur Chun Feidhme (AE) 2022/406 ón gCoimisiún an 3 Márta 2022 lena leasaítear Cinneadh Cur Chun Feidhme (AE) 2019/1202 a mhéid a bhaineann le caighdeáin chomhchuibhithe maidir le buinní uathoibríocha lena n-úsáid ar dháileoirí breosla, caidéil mhéadraithe, dáileoirí agus aonaid chaidéalaithe chianda, bristeacha sábháilteachta lena n-úsáid ar chaidéil mhéadraithe agus ar dháileoirí, comhlaí fiartha, agus sclóinte lena n-úsáid ar chaidéil mhéadraithe agus ar dháileoirí, ar nithe iad a úsáidtear i stáisiúin pheitril (Téacs atá ábhartha maidir le LEE)

10.3.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 83/55
               
            
         CINNEADH CUR CHUN FEIDHME (AE) 2022/406 ÓN gCOIMISIÚN
         an 3 Márta 2022
         lena leasaítear Cinneadh Cur Chun Feidhme (AE) 2019/1202 a mhéid a bhaineann le caighdeáin chomhchuibhithe maidir le buinní uathoibríocha lena n-úsáid ar dháileoirí breosla, caidéil mhéadraithe, dáileoirí agus aonaid chaidéalaithe chianda, bristeacha sábháilteachta lena n-úsáid ar chaidéil mhéadraithe agus ar dháileoirí, comhlaí fiartha, agus sclóinte lena n-úsáid ar chaidéil mhéadraithe agus ar dháileoirí, ar nithe iad a úsáidtear i stáisiúin pheitril
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1025/2012 ó Pharlaimint na hEorpa agus ón gComhairle an 25 Deireadh Fómhair 2012 maidir le caighdeánú Eorpach, lena leasaítear Treoracha 89/686/CEE agus 93/15/CEE ón gComhairle agus Treoracha 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE agus 2009/105/CE ó Pharlaimint na hEorpa agus ón gComhairle agus lena n-aisghairtear Cinneadh 87/95/CEE ón gComhairle agus Cinneadh Uimh. 1673/2006/CE ó Pharlaimint na hEorpa agus ón gComhairle (1), agus go háirithe Airteagal 10(6) de,
         De bharr an mhéid seo a leanas:
         
                     (1)
                  
                  
                     I gcomhréir le hAirteagal 12 de Threoir 2014/34/AE ó Pharlaimint na hEorpa agus ón gComhairle (2), táirgí atá i gcomhréir le caighdeáin chomhchuibhithe nó le codanna de chaighdeáin chomhchuibhithe, caighdeáin ar foilsíodh na tagairtí dóibh in Iris Oifigiúil an Aontais Eorpaigh, glactar leis go bhfuil siad i gcomhréir leis na buncheanglais sláinte agus sábháilteachta a leagtar amach in Iarscríbhinn II a ghabhann leis an Treoir sin, ceanglais a chumhdaítear leis na caighdeáin sin nó na codanna sin díobh.
                  
               
                     (2)
                  
                  
                     Le litir BC/CEN/46-92 – BC/CLC/05-92 an 12 Nollaig 1994, rinne an Coimisiún iarraidh ar an gCoiste Eorpach um Chaighdeánú (CEN) agus ar Choiste Eorpach na gCaighdeán Leictriteicniúil (Cenelec) caighdeáin chomhchuibhithe a dhréachtú agus a athbhreithniú chun tacú le Treoir 94/9/CE ó Pharlaimint na hEorpa agus ón gComhairle (3). Cuireadh Treoir 2014/34/AE in ionad na Treorach sin gan athrú a dhéanamh ar na buncheanglais sláinte agus sábháilteachta a leagtar amach in Iarscríbhinn II a ghabhann le Treoir 94/9/CE.
                  
               
                     (3)
                  
                  
                     Go háirithe, iarradh ar CEN agus Cenelec na caighdeáin seo a leanas a dhréachtú maidir le táirgí a úsáidtear i stáisiúin pheitril: Tógáil agus feidhmíocht buinní uathoibríocha lena n-úsáid ar dháileoirí breosla, Ceanglais sábháilteachta maidir le tógáil agus feidhmíocht caidéal méadraithe, dáileoirí agus aonad caidéalaithe cianda, Ceanglais sábháilteachta maidir le tógáil agus feidhmíocht bristeacha sábháilteachta lena n-úsáid ar chaidéil mhéadraithe agus ar dháileoirí, Ceanglais sábháilteachta maidir le tógáil agus feidhmíocht comhlaí fiartha agus Ceanglais sábháilteachta maidir le tógáil agus feidhmíocht sclóinte lena n-úsáid ar chaidéil mhéadraithe agus ar dháileoirí. Cuireadh an obair chaighdeánúcháin sin in iúl i gCaibidil I den chlár um chaighdeánú a comhaontaíodh idir CEN, Cenelec agus an Coimisiún agus a cuireadh i gceangal le hiarraidh BC/CEN/46-92 – BC/CLC/05-92. Ina theannta sin, iarradh ar CEN agus Cenelec na caighdeáin atá ann cheana a athbhreithniú d’fhonn iad a ailíniú le buncheanglais sláinte agus sábháilteachta Threoir 94/9/CE.
                  
               
                     (4)
                  
                  
                     Ar bhonn iarraidh BC/CEN/46-92 – BC/CLC/05-92, dhréachtaigh CEN na caighdeáin chomhchuibhithe seo a leanas maidir le táirgí a úsáidtear i stáisiúin pheitril: EN 13012:2021 Tógáil agus feidhmíocht buinní uathoibríocha lena n-úsáid ar dháileoirí breosla, EN 13617-1:2021 Ceanglais sábháilteachta maidir le tógáil agus feidhmíocht caidéal méadraithe, dáileoirí agus aonad caidéalaithe cianda, EN 13617-2:2021 Ceanglais sábháilteachta maidir le tógáil agus feidhmíocht bristeacha sábháilteachta lena n-úsáid ar chaidéil mhéadraithe agus ar dháileoirí, EN 13617-3:2021 Ceanglais sábháilteachta maidir le tógáil agus feidhmíocht comhlaí fiartha agus EN 13617-4:2021. Ceanglais sábháilteachta maidir le tógáil agus feidhmíocht sclóinte lena n-úsáid ar chaidéil mhéadraithe agus ar dháileoirí.
                  
               
                     (5)
                  
                  
                     Caighdeáin 13012:2021, EN 13617-1:2021, EN 13617-2:2021, EN 13617-3:2021, EN 13617-4:2021 a dhréachtaigh CEN, rinne an Coimisiún measúnú i gcomhar le CEN féachaint an gcomhlíonann na caighdeáin sin iarraidh BC/CEN/46-92 – BC/CLC/05-92.
                  
               
                     (6)
                  
                  
                     Comhlíonann caighdeáin EN 13012:2021, EN 13617-1:2021, EN 13617-2:2021, EN 13617-3:2021 agus EN 13617-4:2021 na ceanglais is aidhm dóibh a chumhdach, ceanglais a leagtar amach in Iarscríbhinn II a ghabhann le Treoir 2014/34/AE. Dá bhrí sin, is iomchuí na tagairtí do na caighdeáin sin a fhoilsiú in Iris Oifigiúil an Aontais Eorpaigh.
                  
               
                     (7)
                  
                  
                     Cuirtear caighdeán EN 13012:2021 in ionad chaighdeán EN 13012:2012. Cuirtear caighdeán EN 13617-1:2021 in ionad chaighdeán EN 13617-1:2012. Cuirtear caighdeán EN 13617-2:2021 in ionad chaighdeán EN 13617-2:2012. Cuirtear caighdeán EN 13617-3:2021 in ionad chaighdeán EN 13617-3:2012. Cuirtear caighdeán EN 13617-4:2021 in ionad chaighdeán EN 13617-4:2012. Dá bhrí sin, na tagairtí do chaighdeáin EN 13012:2012, EN 13617-1:2012, EN 13617-2:2012, EN 13617-3:2012, agus EN 13617-4:2012, tagairtí a foilsíodh i dTeachtaireacht (2018/C 371/01) ón gCoimisiún (4), is gá iad a tharraingt siar ó Iris Oifigiúil an Aontais Eorpaigh.
                  
               
                     (8)
                  
                  
                     Chun a ndóthain ama a thabhairt do mhonaróirí a gcuid táirgí a oiriúnú do leaganacha athbhreithnithe chaighdeáin EN 13012:2012, EN 13617-1:2012, EN 13617-2:2012, EN 13617-3:2012, agus EN 13617-4:2012, is gá tarraingt siar na dtagairtí do na caighdeáin sin a chur siar.
                  
               
                     (9)
                  
                  
                     In Iarscríbhinn I a ghabhann le Cinneadh Cur Chun Feidhme (AE) 2019/1202 ón gCoimisiún (5), liostaítear na tagairtí do na caighdeáin chomhchuibhithe a dréachtaíodh chun tacú le Treoir 2014/34/AE. Maidir leis na tagairtí do na caighdeáin chomhchuibhithe a dréachtaíodh chun tacú le Treoir 2014/34/AE, chun a áirithiú go ndéanfar iad uile a liostú in aon ghníomh amháin, ba cheart na tagairtí do chaighdeáin chomhchuibhithe EN 13012:2021, EN 13617-1:2021, EN 13617-2:2021, EN 13617-3:2021 agus EN 13617-4:2021 a chuimsiú san Iarscríbhinn sin.
                  
               
                     (10)
                  
                  
                     In Iarscríbhinn II a ghabhann le Cinneadh Cur Chun Feidhme (AE) 2019/1202, liostaítear na tagairtí do na caighdeáin chomhchuibhithe a dréachtaíodh chun tacú le Treoir 2014/34/AE, tagairtí a tarraingíodh siar as sraith C d’Iris Oifigiúil an Aontais Eorpaigh. Maidir leis na tagairtí do chaighdeáin chomhchuibhithe EN 13012:2012, EN 13617-1:2012, EN 13617-2:2012, EN 13617-3:2012 agus EN 13617-4:2012, ba cheart iad a chuimsiú san Iarscríbhinn sin.
                  
               
                     (11)
                  
                  
                     Dá bhrí sin, ba cheart Cinneadh Cur Chun Feidhme (AE) 2019/1202 a leasú dá réir.
                  
               
                     (12)
                  
                  
                     Is éard a thugtar le fios le caighdeán comhchuibhithe a chomhlíonadh go nglactar leis go bhfuil comhréireacht ann leis na ceanglais riachtanacha chomhfhreagracha a leagtar amach i reachtaíocht chomhchuibhithe an Aontais ón dáta a fhoilsítear an tagairt don chaighdeán sin in Iris Oifigiúil an Aontais Eorpaigh. Dá bhrí sin, ba cheart an Cinneadh seo a theacht i bhfeidhm lá a fhoilsithe,
                  
               TAR ÉIS AN CINNEADH SEO A GHLACADH:
         
            Airteagal 1
            Leasaítear Cinneadh Cur Chun Feidhme (AE) 2019/1202 mar a leanas:
            
                        (1)
                     
                     
                        leasaítear Iarscríbhinn I i gcomhréir le hIarscríbhinn I a ghabhann leis an gCinneadh seo;
                     
                  
                        (2)
                     
                     
                        leasaítear Iarscríbhinn II i gcomhréir le hIarscríbhinn II a ghabhann leis an gCinneadh seo.
                     
                  
         
            Airteagal 2
            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.
         
         
            Arna dhéanamh sa Bhruiséil, 3 Márta 2022.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 316, 14.11.2012, lch. 12.
         
            (2)  Treoir 2014/34/AE ó Pharlaimint na hEorpa agus ón gComhairle an 26 Feabhra 2014 maidir le comhchuibhiú dhlíthe na mBallstát a bhaineann le trealamh agus córais chosanta atá ceaptha lena n-úsáid in atmaisféir a d’fhéadfadh a bheith pléascach (IO L 96, 29.3.2014, lch. 309).
         
            (3)  Treoir 94/9/CE ó Pharlaimint na hEorpa agus ón gComhairle an 23 Márta 1994 maidir le comhfhogasú dhlíthe na mBallstát a bhaineann le trealamh agus córais chosanta atá ceaptha lena n-úsáid in atmaisféir a d’fhéadfadh a bheith pléascach (IO L 100, 19.4.1994, lch. 1).
         
            (4)  Teachtaireacht ón gCoimisiún faoi chuimsiú chur chun feidhme Threoir 2014/34/AE ó Pharlaimint na hEorpa agus ón gComhairle maidir le comhchuibhiú dhlíthe na mBallstát a bhaineann le trealamh agus córais chosanta atá ceaptha lena n-úsáid in atmaisféir a d’fhéadfadh a bheith pléascach (Foilsiú teideal caighdeán comhchuibhithe agus tagairtí do chaighdeáin chomhchuibhithe faoi reachtaíocht chomhchuibhithe an Aontais) (IO C 371, 12.10.2018, lch. 1).
         
            (5)  Cinneadh Cur Chun Feidhme (AE) 2019/1202 ón gCoimisiún an 12 Iúil 2019 maidir le caighdeáin chomhchuibhithe i dtaca le trealamh agus córais chosanta atá ceaptha lena n-úsáid in atmaisféir a d’fhéadfadh a bheith pléascach, caighdeáin a dréachtaíodh chun tacú le Treoir 2014/34/AE ó Pharlaimint na hEorpa agus ón gComhairle (IO L 189, 15.7.2019, lch. 71).
      
      
         
            IARSCRÍBHINN I
            In Iarscríbhinn I a ghabhann le Cinneadh Cur Chun Feidhme (AE) 2019/1202, cuirtear isteach na hiontrálacha seo a leanas:
            
               
                           Uimh.
                        
                        
                           An tagairt don chaighdeán
                        
                     
                           “5.
                        
                        
                           EN 13012:2021
                           Stáisiúin pheitril — Tógáil agus feidhmíocht buinní uathoibríocha lena n-úsáid ar dháileoirí breosla
                        
                     
                           6.
                        
                        
                           EN 13617-1:2021
                           Stáisiúin pheitril — Cuid 1: Ceanglais sábháilteachta maidir le tógáil agus feidhmíocht caidéal méadraithe, dáileoirí agus aonad caidéalaithe cianda
                        
                     
                           7.
                        
                        
                           EN 13617-2:2021
                           Stáisiúin pheitril — Cuid 2: Ceanglais sábháilteachta maidir le tógáil agus feidhmíocht bristeacha sábháilteachta lena n-úsáid ar chaidéil mhéadraithe agus ar dháileoirí
                        
                     
                           8.
                        
                        
                           EN 13617-3:2021
                           Stáisiúin pheitril — Cuid 3: Ceanglais sábháilteachta maidir le tógáil agus feidhmíocht comhlaí fiartha
                        
                     
                           9.
                        
                        
                           EN 13617-4:2021
                           Stáisiúin pheitril — Cuid 4: Ceanglais sábháilteachta maidir le tógáil agus feidhmíocht sclóinte lena n-úsáid ar chaidéil mhéadraithe agus ar dháileoirí”
                        
                     
         
      
      
         
            IARSCRÍBHINN II
            In Iarscríbhinn II a ghabhann le Cinneadh Cur Chun Feidhme (AE) 2019/1202, cuirtear isteach na hiontrálacha seo a leanas:
            
               
                           Uimh.
                        
                        
                           An tagairt don chaighdeán
                        
                        
                           Dáta an tarraingt siar
                        
                     
                           “4.
                        
                        
                           EN 13012:2012
                           Stáisiúin pheitril — Tógáil agus feidhmíocht buinní uathoibríocha lena n-úsáid ar dháileoirí breosla
                        
                        
                           3 Meán Fómhair 2023
                        
                     
                           5.
                        
                        
                           EN 13617-1:2012
                           Stáisiúin pheitril — Cuid 1: Ceanglais sábháilteachta maidir le tógáil agus feidhmíocht caidéal méadraithe, dáileoirí agus aonad caidéalaithe cianda
                        
                        
                           3 Meán Fómhair 2023
                        
                     
                           6.
                        
                        
                           EN 13617-2:2012
                           Stáisiúin pheitril — Cuid 2: Ceanglais sábháilteachta maidir le tógáil agus feidhmíocht bristeacha sábháilteachta lena n-úsáid ar chaidéil mhéadraithe agus ar dháileoirí
                        
                        
                           3 Meán Fómhair 2023
                        
                     
                           7.
                        
                        
                           EN 13617-3:2012
                           Stáisiúin pheitril — Cuid 3: Ceanglais sábháilteachta maidir le tógáil agus feidhmíocht comhlaí fiartha
                        
                        
                           3 Meán Fómhair 2023
                        
                     
                           8.
                        
                        
                           EN 13617-4:2012
                           Stáisiúin pheitril — Cuid 4: Ceanglais sábháilteachta maidir le tógáil agus feidhmíocht sclóinte lena n-úsáid ar chaidéil mhéadraithe agus ar dháileoirí
                        
                        
                           3 Meán Fómhair 2023”